text: 
  Appel fra præsidentrådet
  
  Det jugoslaviske præsidentråd appellerede i sidste øjeblik til FN om 
  at undlade at iværksætte en boykot og opfordrede til, at der i 
  stedet indkaldes til en international konference om konflikten.
  
  Opfordringen fremgik af et telegram fra rådet til FN's generalsekretær,
   Boutros Boutros-Ghali.
  
  Men den russiske FN-ambassadør afviste straks forslaget.
  
  " Vi har i lang tid hørt alt muligt fra Beograd, " sagde han. " 
  Men der er en grænse for alt. Nu må de rette sig efter 
  sikkerhedsrådets beslutninger. Så kan vi tale om en konference bagefter
  . "
  
  Brev til Bush
  
  Serbiens præsident Slobodan Milosevic appellerede også i går til USA og
   Rusland om at bruge deres indflydelse til at hjælpe med at bringe 
  konflikten i Bosnien-Hercegovina til ophør, sagde Serbiens 
  udenrigsminister.
  
  Udenrigsminister Vladislav Jovanovic sagde, at Milosevic sendte breve 
  til den amerikanske præsident, George Bush, og den russiske præsident, 
  Boris Jeltsin, lige før FN's sikkerhedsråd ventedes at vedtage 
  sanktioner mod Serbien.
  
  
  
  